CELEX: 62015TN0569
Language: hr
Date: 2015-09-25 00:00:00
Title: Predmet T-569/15: Tužba podnesena 25. rujna 2015. – Fondazione Casamica protiv Komisije i EASME-a

30.11.2015   
            
            
               HR
            
            
               Službeni list Europske unije
            
            
               C 398/69
            
         Tužba podnesena 25. rujna 2015. – Fondazione Casamica protiv Komisije i EASME-a
   (Predmet T-569/15)
   (2015/C 398/83)
   Jezik postupka: talijanski
   
      Stranke
   
   
      Tužitelj: Fondazione Casamica (Salerno, Italija) (zastupnik: M. Lamberti, odvjetnik)
   
      Tuženici: Izvršna agencija za mala i srednja poduzeća (EASME), Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijani akt: Results of the evaluation- Ineligible proposal. Proposal: A4A, 699442- Odluka ref. Ares (2015)3187639, dostavljena 29. srpnja 2015. koju je donijela Europska komisija, Easme Izvršna agencija za mala i srednja poduzeća, s obzirom na to da je nezakonit zbog navedenih razloga;
            
         
               —
            
            
               utvrdi da je prijedlog za sudjelovanje Proposal number: A4A, 699442, acronym:A4A, title: Archeology 4 All dopušten te tužitelju i njegovim partnerima dopusti da sudjeluju u natječaju u okviru konzorcija formiranog u tu svrhu.
            
         
      Tužbeni razlozi i glavni argumenti
   
   Svrha natječaja koji je predmet ove tužbe je uspostaviti, strukturirati i razviti dostupan model turizma koji utvrđuje teškoće vezane uz invalidnost turista te ih potom rješava pomoću obrasca koji se može primijeniti te potom iznova ponuditi na svakom području od kulturnog i arheološkog značaja.
   Uvjeti za podnošenje prijedloga bili su specijalizirano i dugotrajno iskustvo u specifičnom sektoru, postojanje pravne osobe koja je usko povezana s ciljevima projekta te također i prisutnost nacionalnog, regionalnog ili lokalnog tijela javne vlasti.
   U prilog svojoj tužbi tužitelj ističe dva tužbena razloga.
   
               1.
            
            
               Prvi tužbeni razlog odnosi se na dopuštenost zahtjeva.
               
                           —
                        
                        
                           Soprintendenza Archeologia della Campania (nadzorno tijelo za arheologiju u Kampaniji) je tijelo priznato kao tijelo javne vlasti s obzirom na to da je riječ o područnom uredu Ministero dei beni e delle Attività Culturali e del turismo (Ministarstvo kulturne baštine, kulturnih djelatnosti i turizma).
                        
                     
         
               2.
            
            
               Drugi tužbeni razlog odnosi se na pravnu narav Soprintendenze kao partnera.
               
                           —
                        
                        
                           Predsjednik vlade je 29. kolovoza 2014. u dekretu br. 171., u vezi s organizacijom rukovodećih ureda na općoj razini unutar Ministarstva, Soprintendenze odredio kao područne urede, čija narav, pravni oblik i funkcija potječu od pravne i upravne strukture samog ministarstva čiji su sastavni dio i definiraju se u njezinom okviru, koje ne izvršavaju delegirane ovlasti ministarstva i ne mogu se smatrati tijelima koja djeluju na temelju ovlaštenja tijela vlasti.